Jelasin soal Kaji hayat  dalam bahasa banjar dong

Biologi mampalajari ilmu masalah kahidupan. Matan kiri atas, bakteri Escherichia coli, tumbuhan pakis, binatang rusa, sarangga kumbang tanduk.

Biologi atau ilmu hayat adalah ilmu nang mampalajari aspék pisik kahidupan. Istilah "biologi" dipinjam matan bahasa Walanda, biologie, nang jua diturunakan matan gabungan kata bahasa Yunani, βίος, bios ("hidup") wan λόγος,logos ("lambang", "ilmu"). Istilah "ilmu hayat" diinjam matan bahasa Arab, jua baarti "ilmu kahidupan". Ubjik kajian biologi wahini banyak banar wan macakup samua makhluk hidup di babagai macam kahidupannya.

Bamacam-macam cabang biologi mangususakan diri di satiap kalumpuk organisma, kaya botani (ilmu masalah tatumbuhan), zoologi (ilmu masalah binatang), wan mikrobiologi (ilmu masalah jasad renik). Balain-lainan wan pangalumpukan didasari pada ciri-ciri pisik kalumpuk organisme dipalajari di sistimatika, nang didalamnya ada jua taksonomi wan palebiologi.

Bamacam-macam aspik kahidupan dikaji jua di biologi. Ciri-ciri pisik bagian awak dipalajari di anatomi wan morfologi, amun pungsinya dipalajari di fisiologi. Parilaku binatang dipalajari di etologi. Parkambangan ciri pisik makhluk hidup di kurun waktu panjang dipalajari dalam évolusi, lamum partumbuhan wan parkambangan di siklus kahidupan dipalajari di biologi parkambangan. Hubungan sasama makhluk lawan alam sakitarnya dipalajari di ékologi; Mikanisma pewarisan sipat (nang baguna dalam upaya manjaga kalangsungan hidup sabuting macam makhluk hidup) dipalajari dalam génétika.

Wahini bakambang aspék biologi nang mangkaji kamungkinan ba-évolusinya makhluk hidup kaina, jua kamungkinan adanya makhluk hidup di planét-planét salain bumi, yaitu astrobiologi. Pahadangan nintu, parkambangan tiknulugi mambada'i pangkajian di tingkat molekul panyusun organisma malalui biologi molekular lawan biokimia, nang banyak didukung ulih parkambangan téknik komputasi malalui bidang bioinformatika.

Ilmu biologi banyak bakambang di abad ka-19, nang dimulai lawan panamuan ulih ilmuan bahwa organisme baisi karakteristik inti. Biologi wahini adalah subjék palajaran sakulah wan univérsitas di saluruh dunia, nang jutaan makalah diulah satiap tahun dalam susunan luas jurnal biologi wan kadukteran.

Pambagian yang didasari pada interaksi

Hubungan antarunit kahidupan atawa antarunit kahidupan wan lingkungannya tajadi di semua tingkat urganisasi. Salain mampalajari kahidupan malalui babagai tingkatan di atas, biologi jua mampalajari hal-hal naya, malalui cabang ilmunya masing-masing.

Astrobiologi :  ilmu pangatahuan spékulatif sual adanya makhluk hidup salain di bumi.

biologi perkembangan (developmental biology): ilmu nang mampalajari tahap parkambangan makhluk hidup (ontogeni) matan hintalu nang dibuahi manjadi individu;

génétika: ilmu nang mampalajari pawarisan katurunan;

étologi: ilmu nang mampalajari parilaku makhluk hidup;

sistimatika: ilmu nang mampalajari kaanékaragaman organisma wan hubungannya lawan rélasi tartantu;

ékologi: ilmu nang mampalajari habitat wan interaksi makhluk hidup lawan lingkungannya;

évolusi: ilmu nang mampalajari pa-ubahan nang tajadi pada makhluk hidup; wan

mikologi : ilmu nang mempalajari sual cendawan/ jamur

mikrobiologi : ilmu nang mampalajari makhluk-makhluk mikroskopis

bahkan tadapat sub-ilmu biologi nang baraitan lawan ilmu lain nangkaya biokimia dan biofisik, dimana ilmu biologi dilihat matan sudut pandang kimia dan fisika.